als_Latn dik_Latn sag_Latn
- Genc Burimi
Replika me parlamentarin gjerman, pas intervistës lidhur me dosjen “Doshi”; Ku nuk qëndrojnë deklaratat e Gunther Krichbaum, historia gjermane dhe ajo botërore me raste të ngjashme dhe si duhet ta zgjidhë Shqipëria
Kur po lexoja për vizitën e Lulzim Bashës tek kolegët e tij të së djathtës gjermane në pushtet, pata dy refleksione. Më pëlqen që numri një i opozitës shqiptare, përpara se të hartojë një program alternativë për 2017-ën, të marrë mendim të kualifikuar tek CDU-ja në Gjermani, partia numër një në Evropë për sa i përket sukseseve elektorale dhe ekonomike. Por u habita kur mësova se Basha me miqtë e tij gjermanë kishte diskutuar dosjen “Doshi”, që sigurisht për PD-në është dosja “Meta”. U habita sepse mendova se me kulturën perëndimore që ka, Lulzim Basha duhet ta dijë që evropianët nuk e kanë shumë për zemër, për të mos thënë që e kanë një tabu, të komentojnë dosjet që ka drejtësia nën hetim, jo vetëm në vendet e tyre, por aq më shumë në një vend të huaj. Sidomos kur bëhet fjalë për një vend (në rastin tonë, Shqipëria), që trashëgon një institucion drejtësie i programuar dhe i instaluar në bazë të këshillave apo urdhrave të vetë evropianëve (Komisioni i Venecias etj).
Veçse, kur lexova intervistën në Deutche Welle të Gunther Krichbaum, personalitet i lartë i CDU-së, parlamentar gjerman, dhe kryetar i Komisionit për Çështjet Evropiane në Bundestag, më duhet ta pohoj se e mora si një dush të ftohtë. Jo vetëm që ky parlamentar me emër në Gjermani pranon t’i përgjigjet gjerë e gjatë gazetares mbi çështjen “Doshi”, por ai u jep dhe një “leksion” shqiptarëve me terma fare të qarta se Ilir Meta duhet të japë dorëheqjen, të paktën përkohësisht. A paska pasur pra të drejtë Lulzim Basha që e ka hapur këtë temë në Gjermani? Apo qenkam gabuar unë, ndoshta gazetar modest, por që besoj në vetvete se i njoh mirë praktikat perëndimore kur preken marrëdhëniet politikë-drejtësi? Apo ndoshta parlamentari gjerman nuk i njeh aq sa ç’duhet të gjitha anët e kësaj dosje të koklavitur? Sido që të jetë, përgjigjja e dhënë nga Gunther Krichbaum në Deutche Welle më shtyn të debatoj indirekt me të, duke u dhënë dhe unë lexuesve versionin tim sesi veprojnë evropianët, dhe mbi të gjithë vetë gjermanët…
Rasti “Meta”, jurisprudenca Balladyr dhe rasti “Helmut Kohl”
Çfarë tha ekzaktësisht parlamentari gjerman? Fjalët e tij janë pa asnjë ekuivok dhe ndjekin në pikë e presje atë që kërkon me forcë opozita. Krichbaum është shprehur kështu : “Mendoj se duke parë kualitetin e akuzave, deri në sqarimin e plotë të së gjithës, ai (z. Ilir Meta) duhet ta linte përkohësisht vakant postin e tij. Vetëm kjo do të mundësonte një sqarim pa paragjykime… Mendoj se është një çështje e kulturës politike që na karakterizon ne në një demokraci… Demokracia duhet mbrojtur dhe prandaj është e rëndësishme që këtu të ushtrojmë edhe zakone kulturore të demokracisë”. Në këto fjali të fundit, duhet theksuar se Gunther Krichbaum ka totalisht të drejtë. Dorëheqja e politikanëve për hetim është në kulturën demokratike evropiane. Në një demokraci tjetër të madhe evropiane, si Franca, ekziston e njëjta kulturë politike, e cila nuk duhet ngatërruar me praktikat juridike. Domethënë, dorëheqja nuk është detyrim ligjor, por moral. Franca e quan këtë “jurisprudenca Balladyr”, emër i ish-kryeministrit të Francës më 1993-1995, i cili vendosi si rregull që, nëse një ministër gjendet nën hetimin e drejtësisë, ai të japë dorëheqje nga posti edhe pa qenë ende i dënuar. Motivi i kësaj “jurisprudence” morale, nuk ishte që drejtësia mos të vihej nën presion nga ministri në post, sepse në një shtet të drejtë, drejtësia normalisht nuk duhet të pyesë nga presionet e politikës.
Nëse drejtësia është aq e dobët sa të influencohet nga politikanë në poste të larta shtetërore, atëhere vetë parlamentarët mblidhen për të diskutuar për një reformë drejtësie në mënyrë që kjo e fundit të jetë totalisht e pavarur. Janë këto reflektime që e çuan Amerikën deri në zgjedhjen e prokurorit nga populli. Kur ndodhi skandali Dominik Straus Kahn, pati francezë naivë që i kërkuan Obamës t’ja kursente poshtërimin ish-drejtorit të FMN-së, duke ndërhyrë tek prokurori i Neë York-ut, Cyrrus Vance! Obama u detyrua t’u përgjigjej me ironi e publikisht francezëve, se në Amerikë, prokurori bën siç e mendon ai vetë. Pra, për t’iu rikthyer jurisprudencës Balladyr në Francë, që parlamentari gjerman Krichbaum e cilëson në mënyrë indirekte si kulturë politike në Evropë, kur një politikani nën hetim i kërkohet të japë dorëheqjen, kjo nuk bëhet, siç e mendon PD-ja në Shqipëri se ai mund të ushtrojë presion tek drejtësia. I kërkohet dorëheqja politikanit që ndodhet nën zjarrin e akuzave, në mënyrë që mos të destabilizohet ministria apo institucioni që ai drejton pasi çfarë autoriteti mund të ketë një ministër apo kryetar Parlamenti që kalon ditë të tëra në zyrat e hetuesisë. Për këtë arsye ligji francez e ndalon që Presidenti i Republikës të hetohet, çfarë do lloj të ketë qenë kundravajtja apo krimi që mund të ketë kryer ai para dhe gjatë mandatit, pasi përndryshe destabilizohet gjithë vendi. Por ama, me t’iu mbaruar mandati, ish-presidenti francez gjykohet për fajet e kaluara. Kjo i ndodhi Zhak Shirakut. Deri këtu u mundova të “rrëzoj” argumentin e parë të PD-së, i cili është se Meta duhet të japë dorëheqjen përndryshe influencon drejtësinë. E ftoj PD-në, të imagjinojë me miqtë gjermanë, një reformë drejtësie, në mënyrë që kjo të shndërrohet në të painfluencueshme edhe sikur nesër të kishte përballë në pushtet dhjetë Ilir Meta…
Le të vijmë tani tek argumenti i dytë, të cilin e mbron dhe parlamentari gjerman, që dorëheqja e Ilir Metës duhet dhënë për arsye kulture politike, sepse kështu ndodh në Evropë. Absolutisht. Deputeti gjerman i CDU-së ka të drejtë, por ai me naivitet, ose nga mosnjohja e dosjes shqiptare nuk i ka shkuar deri në fund mendimit sesi ndodh tamam në kulturën politike evropiane. Një politikan e jep dorëheqjen jo kur një akuzues ka “prova” kundra tij, por vetëm atëherë kur drejtësia mbasi ka parë provat dhe materialet e akuzës vlerëson se ka elemente hetimi (e aq më keq fajësimi), ndaj politikanit në fjalë. Në këtë pikë po, absolutisht Meta duhet të japë dorëheqjen nëse prokurori A. Llalla, ose më mirë vartësi i tij në krye të Prokurorisë së Krimeve të Rënda, shprehen se ka materie për të investiguar ndaj kryetarit të Kuvendit. Le të marrim rastin Helmut Kohl që parlamentari gjerman e njeh tepër mirë se ishte kancelari i dalë nga partia e tij CDU prej vitit 1982 deri më 1998, domethënë në një nga periudhat më të errëta për CDU-në dhe demokracinë gjermane. Në vitet ‘90, ndodhi skandali për Kohl-in si kryetar partie dhe si kancelar, i “arkave të zeza” të CDU-së. Partia në pushtet CDU merrte bakshishe të majme nga kontratat që bënte qeveria e saj me blerës të huaj apo me tendera në vend!! Një skandal që filloi me 36 tanke që iu shitën Arabisë Saudite, që vazhdoi me avionë e helikopterë që iu shitën Kanadasë dhe deri tek korrupsioni me pikat e karburantit “Minol” që iu shitën kompanisë franceze Elf.
Një mega-skandal në një vend mega-të virtytshëm. As Kohl dhe as ministrat e tij nuk dhanë dorëheqje në vitet ’90, sepse vlerësonin se drejtësia gjermane nuk ua kishte kërkuar një gjë të tillë. Një komision parlamentar hetimor u krijua madje në Bundestag më 1994 për të hetuar mbi skandalin e CDU-së ndërkohë që vetë CDU kishte shumicën në Parlament dhe përsëri kancelari nuk e ndjeu të nevojshme që të japë dorëheqjen, ndonëse ai mund të kishte nën influencë parlamentarët e partisë së tij mazhoritare në komisionin hetimor. Domethënë një deputet i së djathtës gjermane i kërkon Ilir Metës sot, atë që kolegët e tij s’patën guximin t’ia kërkonin shefit të tyre dje? Ku është morali apo kultura politike evropiane këtu? Kur u gjykua “tamam” nga drejtësia gjermane dosja e arkave të zeza të CDU-së? Vetëm më 1999 pasi kjo parti humbi zgjedhjet e 1998-s. Më 1999 drejtësia gjermane vendosi të arrestojë ish-drejtorin e financave të CDU-së, Walther Leisler Kiep. Vetëm kur drejtësia foli, atëhere dhanë dorëheqjen për arsye “morali politik evropian” kryetari i partisë asaj kohe të CDU-së, Wolfgang Schäuble që është aktualisht Ministër Financash, si dhe Presidenti i nderit të asaj kohe i CDU-së, Helmut Kohl. Pse zoti Gunther Krichbaum që i jep leksion Shqipërisë, nuk i këshillon asaj të njëjtën gjë si në Gjermani, apo si në Francë? Domethënë që politikani të japë dorëheqjen jo kur e akuzon një politikan tjetër (siç po e akuzon Doshi, Metën), por kur drejtësia e vendit jep shenja se ajo ka dëshirë të investigojë gjerë e gjatë mbi politikanin në fjalë.
Fjalën e kanë Llalla dhe Xholi: Nëse e kërkojnë një gjë të tillë ndaj Metës ta thonë publikisht. Por fjalën e ka dhe Basha: Nëse ka frikë se Llalla dhe Xholi gjenden nën presionin e Metës meqenëse ky është kryetar Parlamenti, atëhere le të propozojë një reformë në drejtësi. Në mënyrë që Llallat dhe Xholat e Shqipërisë së ardhme të jenë të fortë si çeliku dhe të rreptë si kamxhiku, të veprojnë si prokurorët në Amerikë pa iu dridhur dora e qerpiku… Si konkluzion, nga Gjermania nuk dua të mbaj mend atë që thotë Gunther Krichbaum, por atë që i ndodhi CDU-së: Ndoshta drejtësia gjermane vonoi, por ajo një ditë veproi. Ashtu si dhe ajo franceze me Shirakun në Francë. Pasi është pikërisht kjo “kultura evropiane” që i mungon Shqipërisë. Përtej debatit folklorik duhet apo s’duhet të japë dorëheqje Meta, një fakt skandaloz na revolton: në Shqipëri, në këtë vend mega të korruptuar në këto 25 vite “demokraci”, nuk është parë asnjë politikan pas hekurave, përveç Fatos Nanos, por që edhe ai u vetërehabilitua…
Kjo është farsa shqiptare në të cilën një përgjegjësi të madhe ka dhe partia e Lulzim Bashës që ka drejtuar vendin 13 vjet. Pres me nxitim të shoh programin e tij të alternativës për 2017-ën, e sidomos kapitullin mbi reformën në drejtësi. Pikërisht atë kapitull ku mazhoranca aktuale më ka lënë ashtu si një numri të madh shqiptarësh të tjerë, një shije të thelle frustrimi. Kur do të shohim procese , dhe jo vetëm procese por dënime ndaj atyre që kanë vjedhur pasurinë publike të shqiptarëve? Kur? Kur? Presidenti i ri rumun e dha shembullin dhe e mbajti premtimin në fushatë për luftë totale kundra korrupsionit : sapo u zgjodh Klaus Iohannis, personi i parë me “peshë” që u arrestua në Rumani para tre muajsh, ishte Alina Bica, vetë shefja e njësisë anti-mafia në sistemin e drejtësisë rumune. Peshku ishte qelbur nga koka. Tani dhe luspat nuk po vonojnë të bien njëra pas tjetrës siç ndodhi më 10 mars kur dha dorëheqjen dhe vetë Ministri i Financave të Rumanisë, Darius Valcov, sepse drejtësia kërkon ta hetoje për korrupsion të rëndë. Një thirrje kam për Bundestag-un si ajo shishja me mesazh brenda në det të hapur: ejani dhe na ndihmoni për reformën në drejtësi. Alo, alo Gunther Krichbaum…
Shtoni një koment
10 Komente
gazetar Somalez
NJE SHKRIM DOMETHENES SIKUR!?
Ky shkrim do qendronte SIKUR ne te kishim shtet.
Ky shkrim do qendronte SIKUR tek ne te funksiononte shteti i se drejtes.
Ky shkrim do kish vlere SIKUR ne te kishim parlament qe perfaqeson popullin e jo krimin e korrupsionin.
Ky shkrim do kish vlera SIKUR tek ne te kish 'opozite' apo alternative e Basha te ish kryetar i opozites se Bathores dhe e pret 'kolegu' i Gjermanise.
Ky shkrim do kish vlere te pakten sikur te nenvizoheshin 2 momente ne tere 25 vjet te nje politike te inkriminuar kembe e koke:E para kur Ilir Meta ish ne hetim dhe si askush tjeter dha doreheqje deri sa shkalla me e larte e drejtesise e nxori te pa FAJSHEM.E DYTA:Basha ka qene nen hetim dhe nuk e dine shqipetaret aqe me teper gjermanet se nuk e ka dhene doreheqjen e se 'gjykimi' eshte konservuar!!
KY SHKRIM ESHTE: NJE MAKINE MODERNE POR I MONTUAR SE PRAPTHI' PERDERI SA NUK MER NE KONSIDERATE QE SA ME SIPER NE KEMI 25 VJET QE JEMI KOLONI E GJYQIN SHQIPETAREVE UA KANE BERE TE TJERET JASHTE SISTEMIT TE DREJTESISE E SHTETIT TE SE DREJTES POR ME METODAT E INKUJZICIONIT.Sali Berisha e tere ish mender kryeministrat kane qene kujslinge apo Mon Kukaleshi ndersa 'Jakomonet' nuk jane shqipetare.
'Gjermani' po te njohe shprehjen 'Ligji eshte i barabarte per te gjithe' apo 'Te gjithe te barabarte para ligjit'--Nuk urdheronte te arrestohej nje qytetar shqipetar me emrin ERMAL pa ju vertetuar as krimi e as eshte gjykur e aqe me teper te perbeje rrezikshmeri per shoqerine po te hetohet i lire por se ka mbiemrin HOXHA e nga ana tjeter kompeson kriminilin vrasesin kontrabandistin ,hajdutin mafjozin SHKELZEN SALI BERISHA QE SOT BEN POLITIKAT E DREJTESISE!
Pa Emër
Ciparas ua beri mire ketyre shumengjyreshve.Bejne dengla te koruptuarit
Nikua
Ate nuk e tha Gjermania, por e tha nje deputet i se djathtes gjermane, prandaj sduet mar per baze. Une cuditem per nji gje, ta zem se Meta asht vertet kriminel, kush do qe arsyja e Metes per nji armiqesi te ketill me Doshin, te dy ishin te se majtes...
liu
ka ndryshim gjer. nga ne gjer.kohet e fundit eshte bere si shba modeli tyre per te tjeret eshte beni si them unepor jo si bej une.po ti shohesh me thelle iliri eshte te fasonet qe moren shume nga rama .ka ministrat e vet, e u duhet gjermaneve per gjerat e politiken e tyre qe i fusin vendet nen borxhin e fmn e bb dhe u marin % e kjo quhet zhvillim ekonomik atje,pra iliri u duhet per ta mbajtur gjalle korupsionin ,per te mbajt 1 qeveri te nenshtruar mos haro qe edi e ministrat e tij po firmosin gjith mareveshjet pa i pare as ca perfitimi ka populli 2 raste gazsje.tap vet be tha qe privatizimi ne greqi qe i padrejte azeret vrapojne ne greqi per marveshje tjeter e ne shqipri per te firmosur te vjetren,dhe ne greqi korupsionin me te madh e ben gjer.me siemens ne krye e vertetuar e bashkpuntoret e tyre grek jane ne gjer.jetojne atje e nuk i dorezon ne drejtesine greke 1 bile gabimisht beri vetvrasje,ketu degjova qe 1 firm gjermane qe mori rinasin shqiptari qe beri kontaten jetoka ne gjermani ,pra duke e ditur si eshte drejtesia ketu thone prisni vendimet,thjesht ate qe donte te arinte hitleri me lufte tani po e arijne me anen ekonomike fmn e bb e bancen europiane,edhe euro ishte 1 ide e hitlerit,ju doni te thoni qe ska problem iliri te ri e gjithcka mire por brenda gjithcka ka mare fund reformat e kesaj qeverie dolen qe te gjitha blof se duhet te luftonte korupsionin e te punonin tatimet por ishin aleatet e koleget qe duhej te luftonte e beri te tjera
Pa Emër
Per kurjozitet!
Te ashtuquajturit 'politikane' qe jane ngujuar 25 vjet ne stallen e ashtuquajtur 'parlament' KUR KERKOJNE TE BEJNE SEKS ME BASHKESHORTET -Ku e marin lejen:Tek DASH apo tek BE?
P.S-Ketu nuk behet fjale per ata qe jane ipotente dhe bejne 'seks' me vetvehten e as ata qe dergojne bodegardet e sekretaret per tu marre leje por fjala eshte per ate 10 perqind qe ndihen shqipetare!
Pa Emër
Ky shkrim vleka per venien para hetuesise "Embargon Patriotike".Me destinacion ngrohjen e Kosovarve ne ate acar dimrit.Po, se, ku shkonte nuk di gje uuuune.Detyra ime ta dergoje matan kufinit te shtetit tim.Ma andej din shteti prites se nga ia jep rrugat "Embargos Patriotike"
pjeter
dote ishte mire idea eshtruar nga gazetari per programin riformator te drejtesise kundrejt bashes, pyetja e thjeshte eshte, a do basha me te vertet nje superprokuror?sepse nje superprokuror nuk mund te pengohet nga askush te hetoje, dhe nuk mund te pengohet edhe te kthehet mbrapa ne kohe, si thoni, i intereson bashes?, pastaj problemi tjeter eshte,prokurori te jete shqiptar?apo i huaj?kemi ne njeres te afte me njeaftesi jo politik, apo do te duhet nje i huaj, ndoshta ti kerkojme amerikes te na japi ndonje te fbi-se, jam i bindur qe te behet nje gje e tille duhet te votohet, enga kush? ky parlament nuk e do nje gje te tille.
Nikua
PD, po lot lojen e saj per te vra me nji gure shum zoq, dhe per te kriju sa ma shume trubullira ne vend.
Dialogu.
I tha saliu lulit, o burra nisu ne Gjermani, te ngreme opininin nderkombetar, sa kemi ne dore kete gafe te Metes,te cilin e urej shume, edhe pse kemi vjedhur me te, sa plasem.
Dasara Psikogjyshi
DAJ META ME KUSHTETUTE(te kalifatit)KA IMUNITET TE PERJETSHEM!
Shqipetaret,shumica,jo salisjanet,ilirianet e socialSSalistat nuk mund te behen loder e pupacave serbo-biberiane ata tashme e dine qe ILIR META para 3 vjetesh ka marre 'IMUNITET TE PERHERSHEM' dhene nga KALIFI i Bathores Sali Ram BERISHA.Sentena e koduar e kalifit nuk ndryshon nga ajo e mafjes dhene 1 dite me pare se te 'zyrtarizohej' nga 'sulltanesha' e kalifatit me mbiemrin 'FULLhANESHE:''VERA QE PIME ISH SHUME E MIRE''!!!!!!!!Kalifi tek ne eshte suprem ai eshte kushtetuta ,parlamenti drejtesija,informacioni e gjitheçka.Zyrat legale i ka ne Amerike,filjal ne Serbi dhe halete ne ish Shqiperi!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn som_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fij_Latn als_Latn kbp_Latn als_Latn als_Latn cat_Latn als_Latn als_Latn als_Latn als_Latn als_Latn als_Latn fij_Latn als_Latn pol_Latn als_Latn bjn_Latn als_Latn als_Latn